**КОНКУРСНА ДОКУМЕНТАЦИЈА**

**за поступaк набавке са објављивањем** чији је предмет пружање услуге - **Подршка јединицама локалне самоуправе у области озакоњења објеката у ромским подстандардним насељима** - за потребе Сталне конференције градова и општина - Савеза градова и општина Србије и програма “Подршка Европске уније инклузији Рома – оснаживање локалних заједница за инклузију Рома“ који финансира Европска унија

**Реф. бр. набавке:** **629/1**

|  |
| --- |
| **Београд, септембар 2019. године** |

Садржај конкурсне документације:

|  |  |  |
| --- | --- | --- |
| ***Поглавље*** | ***Назив поглавља*** | ***Страна*** |
| I | Општи подаци о набавци | 3 |
| II | Опис посла | 3 |
| III | Услови за учешће у поступку јавне набавке и упутство како се доказује испуњеност тих услова | 12 |
| IV | Упутство понуђачима како да сачине понуду | 13 |
| V | Образац понуде | 18 |
| VI | Модел уговора | 21 |
| VII | Образац изјаве о испуњености услова набавке | 25 |

**I ОПШТИ ПОДАЦИ О НАБАВЦИ**

**1. Подаци о наручиоцу**

Наручилац: Стална конференција градова и општина – Савез градова и општина Србије

Адреса: Македонска 22/8, 11000 Београд

ПИБ 100043725,

Матични број 07044771,

Интернет страница Наручиоца: www.skgo.org

**2. Врста поступка**

Поступак набавке са објављивањем.

**3. Предмет набавке**

Предмет набавке је пружање услуга - **Подршке јединицама локалне самоуправе у области озакоњења објеката у ромским подстандардним насељима -** која се реализује у 10 јединица локалних самоуправа кроз следеће активности:

* Реализација дводневне обуке за сараднике запослене у ЈЛС у области озакоњења који се баве решавањем имовинско-правних проблема
* Организација трибина у ромским подстандардним насељима на тему озакоњења
* Анализа архива захтева за озакоњење и издвајање захтева / предмета ромске заједнице
* Израда ''*Извештаја о стању у сектору озакоњења објеката ромске заједнице са препорукама за унапређење процеса* ''
* Израда *''Акционог плана за унапређење процеса озакоњења за ромску заједницу и друге социјално угрожене категорије''*
* Успостављање и иницијална подршка у функционисању саветовалишта за озакоњење објеката у ромским подстандардним насељима

**II ОПИС ЗАДАТКА**

**1. Увод**

Кроз Програм *''Подршка ЕУ инклузији Рома – оснаживање локалних заједница за инклузију Рома''* (Програм) <http://www.skgo.org/projekti/detaljno/50/podrska-eu-inkluziji-roma-osnazivanje-lokalnih-zajednica-za-inkluziju-roma>, у оквиру компоненте 3 која се бави унапређењем услова становања у ромским подстандардним насељима, планирана је подршка у следећим областима:

* Израда урбанистичких планова
* Озакоњење објеката у ромским подстандардним насељима
* Израда пројектно-техничке документације

Урбанистички планови израђују се у 11 ЈЛС за одабрана ромска подстандардна насеља и њиховим доношењем створиће се услови за даљи плански развој и ширу интеграцију насеља у локалне заједнице. Њихов завршетак и доношење од стране СО ЈЛС очекује се у последњем кварталу 2019.године.

Подршка у озакоњењу објеката у ромским подстандардним насељима биће пружена за 10 ЈЛС које су одабране кроз процес мапирања стања у периоду од 12 месеци. Наведена подршка подразумеваће правну, техничку и логистичку подршку надлежним органима ЈЛС који се баве процесима озакоњења са једне стране и ромској заједници са друге.

Израда пројектно-техничке документације за комуналну инфраструктуру у ромским подстандардним насељима биће израђена за 11 ЈЛС. Јавни позив за наведену подршку биће објављен у трећем кварталу 2019.године. Примарни фокус интервенције биће пројектно-техничка документација за изградњу: водовода, канализације и јавне расвете.

Кроз процес мапирања стања у јединицама локалних самоуправа (ЈЛС) у области озакоњења објеката у ромским подстандардним насељима, који је спроведен у периоду од 5.фебруара до 12.априла 2019. године, од стране Наручиоца одабрано је 10 јединица локалних самоуправа које ће бити подржане у наведеној области.

Одабране јединице локалне самоуправе су:

1. Лесковац
2. Пирот
3. Крагујевац
4. Вршац
5. Пожаревац
6. Сурдулица
7. Младеновац
8. Сомбор
9. Параћин
10. Лебане

ЈЛС које се налазе на резервној листи за добијање техничке подршке су:

1. Алексинац
2. Владичин Хан

За потребе реализације активности у области озакоњења објеката у ромским подстандардним насељима, у оквиру овог поступка набавке са објављивањем спроводи се набавка следећих услуга:

* Реализација дводневне обуке за сараднике запослене у ЈЛС у области озакоњења који се баве решавањем имовинско-правних проблема
* Организација трибина у ромским подстандардним насељима на тему озакоњења
* Анализа архива захтева за озакоњење и издвајање захтева / предмета ромске заједнице
* Израда ''*Извештаја о стању у сектору озакоњења објеката ромске заједнице са препорукама за унапређење процеса* ''
* Израда *''Акционог плана за унапређење процеса озакоњења за ромску заједницу и друге социјално угрожене категорије''*
* Успостављање и иницијална подршка у функционисању саветовалишта за озакоњење објеката у ромским подстандардним насељима

Рок : У складу са анализираним проблемима као и у складу са подручјем интервенције које је дефинисано кроз Програм, период реализације наведених активности износи **12 месеци** од дана потписивања Уговора.

**2. Опис услуге**

1. ***Реализација дводневне обуке за сараднике запослене у ЈЛС у области озакоњења који се баве решавањем имовинско-правних проблема***

Обука за сараднике запослене у ЈЛС који се баве темама: озакоњења, решавања имовинских питања као и другим сродним темама, треба да буде организована за сваку локалну самоуправу засебно (10 дводневних обука) на бази претходно анализираних потреба. Поред тема које ће ЈЛС сама исказати као потребне, теме које је неопходно обрадити су и:

* Правни механизми/могућности за успостављања права својине над непокретности у случајевима када:
  + нема формалних доказа о купопродаји непокретности
  + су формални докази о купопродаји непокретности правно неважећи или оспоравани од стране трећих лица
  + нема директних наследника, потомака или других лица на која се воде непокретности
  + је уписан јавни (државни) титулар као власник непокретности
* Примери добре праксе у озакоњењу из земље и (опционо) региона; примери не морају нужно да буду везани за праксе из ромских заједница али морају да буду индикативни и примењиви на тему озакоњења објеката у ромским подстандардним насељима.

Обуке је неопходно организовати у просторијама ЈЛС које ће оне уступити за потребе тренинга, за време радног времена локалне самоуправе. За сваку радионицу неопходно је израдити штампане радне материјале за учеснике (минимум 10 комада) на којима ће бити представљен садржај радионице и кључне препоруке за њихов даљи рад у наведеној области. Минималан број полазника по радионици је 5 по локалној самоуправи и њихово делегирање извршиће јединица локалне самоуправе односно њен надлежни орган. Минимално трајање обуке по дану (оквирно 5 сати – 3 сесије у трајању од по 1,5 час са по две паузе од по 15 минута).

Очекивани резултати:

* Извештај о спроведеној анализи потреба за едукацијом у области озакоњења у 10 ЈЛС;
* Реализовано 10 дводневних тренинга за минимум 50 сарадника ЈЛС из области озакоњења, имовинско правне службе, одељења за урбанизам и других сродних одељења (минимум 5 по ЈЛС)
* Подељено 100 радних материјала са тренинга (минимум 10 по ЈЛС) о обрађеним темама и другим сарадницима који имају додира са озакоњењем као темом у ЈЛС

Период за имплементацију: од 1. до 3. месеца реализације Уговора

1. ***Организација 10 трибина у ромским подстандардним насељима на тему озакоњења***

Како би се повећао ниво партиципације у процесу озакоњења, изабрани понуђач ће уз подршку представника ЈЛС који се баве инклузијом Рома припремити једночасовну презентацију, којом ће приказати заинтересованим лицима основне кораке и неопходне предуслове за процес озакоњења.

Тематске целине које је неопходно представити на једноставан и за ромску заједницу разумљив начин јесу:

* Претходни услови (приказ најчешћих ситуација из праксе и начина за њихово решавање)
* Право својине на непокретности (приказ најчешћих проблема и корака за њихово решавање)
* Елаборат за озакоњење постојећег објекта (сегменти елабората, просечне цене израде, инстанце које су укључене у израду)
* Такса за озакоњење (права лица која примају социјалну помоћ приликом озакоњења објеката)
* Доношење решења о озакоњењу и књижење објекта у катастар (предности за будуће активности, кредите, продаје и наслеђивање непокретности и сл.)

Приликом реализације презентације / јавне трибине, Уговарач ће бити у обавези да дистрибуира брошуре ''Водич кроз озакоњење'' свим заинтересованим лицима, које ће му благовремено бити достављене од стране Наручиоца. Израда и штампа брошуре обавеза су Наручиоца.

Сарадници из ЈЛС који се баве питањима инклузије Рома, биће задужени за оглашавање трибина и анимирање заједнице да присуствује наведеним скуповима.

Очекивани резултат: Одржано 10 трибина у 10 ЈЛС са минимум 20 представника ромске заједнице на сваком скупу

Период за имплементацију: од 4. до 7. месеца реализације

1. ***Анализа архиве захтева за озакоњење и издвајање захтева / предмета ромске заједнице***

Неопходно је из архиве захтева / предмета за озакоњење као и из архиве пописа нелегалних објеката у одабраним ЈЛС анализирати, и уз асистенцију сарадника из локалних самоуправа издвојити по одређеним критеријума предмете везане за ромску заједницу.

Пре уласка у архиву (који ће се обављати уз надзор представника ЈЛС), Уговарач мора да осмисли уз сарадњу надлежних сарадника локалне самоуправе (као и координатором за ромска питања и члановима мобилних тимова за инклузију Рома) параметре на основу којих ће идентификовати захтеве / предмете везане за ромску заједницу.

Паралелно са анализом архива неопходно је креирање дигиталне базе издвојених предмета (унос у електронски формат (нпр.Excel file)) везаних за ромску заједницу (креирање електронске евиденције) која треба да има минимално следеће параметре:

* Датум завођења / пописа
* Лице које је обавило попис / завођење предмета / захтева
* Број предмета
* Географска одредница захтева/предмета (просторни опис помоћу кога је могуће сврстати предмет у неко подстандардно ромско насеље или неки други део насеља)

Свака ЈЛС ће делегирати лице за координацију које ће бити у комуникацији са радним тимом Уговарача. Уколико се посао претраге архиве у неким ЈЛС обави брже, Уговарач може пребацити извршиоце из њих као испомоћ оним ЈЛС у којима има више предмета односно где процес иде спорије.

Очекивани резултат: креирано 10 дигиталних евиденција захтева / предмета за озакоњење ромске заједнице у 10 ЈЛС са основним параметрима претраге.

Период за имплементацију (у зависности од величине архиве): од 2. до 11. месеца реализације

1. ***Израда ''Извештаја о стању у сектору озакоњења објеката ромске заједнице са препорукама за унапређење процеса ''***

На бази издвојених захтева / предмета за озакоњење објеката у ромским подстандардним насељима, неопходно је креирати *Извештај о стању у сектору озакоњења објеката ромске заједнице* у свакој од 10 ЈЛСкао и пратећи *сублимирани извештај са препорукама за унапређење процеса* (Извештај).

Уговарач треба да уз асистенцију сарадника из ЈЛС анализира архиву захтева / предмета за озакоњење и изврши систематизацију и квантификацију наведених докумената за следеће категорије и подкатегорије:

* Комплетност административне процедуре и поднете документације

Анализу извршити у складу са испуњеним административним условима следећих поднетих или од стране надлежног органа креираних докумената:

* + - Захтев
    - Захтев + проверени претходни услови (формиран предмет)
    - Предмет + доказ о власништву
    - Предмет + доказ о власништву + Елаборат за озакоњење
    - Предмет + доказ о власништву + Елаборат за озакоњење + Такса
    - Број донетих решења о озакоњењу
    - Број донетих одбијених решења о озакоњењу
    - Број пописаних нелегалних стамбених објеката у ромској заједници по службеној дужности
    - Број покренутих предмета за озакоњење по службеној дужности за објекте у ромској заједници

Неопходно је након систематизације елаборирати узроке груписања одређеног дела документације у одређеним фазама и дати препоруке за сваку ЈЛС појединачно како би се административно покренули процеси у сваком сегменту.

* Структура проблема везаних за ''Претходне услове''

У складу са Чланом 5, *Закона о озакоњењу објеката,* Службени гласник РС број 96/2015 и 83/2018, Уговарач уз асистенцију сарадника из ЈЛС треба да детерминише основне типове случајева:

* + - Озакоњење могуће (без потребе даље елаборације – само квантификовати наведену категорију);
    - Озакоњење спорно / није могуће (навести категорију спорности у складу са поменутим Законским основом и квантификовати број наведених случајева по наведеним категоријама)

Неопходно је након анализе претходних услова елаборирати узроке груписања документације у одређеним категоријама и дати препоруке за сваку ЈЛС појединачно како би се спорне ситуације могле решити (уколико је могуће) или донети алтернативна решења.

* Структура имовинско правних проблема

У складу са најчешћим ситуацијама на терену, неопходно је приказати следеће групе имовинских односа (листа није искључива) у процесу озакоњења:

* + - Јасно власништво – нема проблема имовинске природе
    - Власништво спорно – парница, оставина и сл.између приватних лица имаоца стварних права на непокретности, недостатак документације о власништву
    - Узурпација непокретности у јавној својини ЈЛС
    - Узурпација непокретности у својини других јавних титулара
    - Узурпација непокретности приватних физичких и правних лица

Наведену анализу спровести на основу следећих извора података (листа није искључива):

* + - Листови непокретности и друге јавно доступне исправе о непокретностима
    - Стручне процене сарадника из ЈЛС (из одељења за имовинско-правне послове и у сарадњи са лицима која се баве инклузијом Рома уколико поседују релевантна сазнања са терена)
    - Теренско истраживање, анкетирање и разговор са странкама (опционо)

Неопходно је након анализе елаборирати узроке груписања документације у одређеним категоријама имовинско-правних проблема и дати препоруке за сваку ЈЛС појединачно како би се спорне ситуације могле решити или донети алтернативна решења.

* Поступци за озакоњење покренути по службеној дужности и непописани објекти

За значајан број објеката у ромским насељима није поднет захтев за озакоњење, а постоји и одређен број објеката који није ни пописан. У складу са наведеним Уговарач је неопходно да анализира бројност и структуру захтева:

* + - Објеката који су пописани по службеној дужности
    - Објеката за које је ЈЛС покренула поступак озакоњења

Бројност непописаних објеката у ромским подстандардним насељима неопходно је уз асистенцију сарадника из ЈЛС и доступну информациону основу, проценити на нивоу сваког подстандардног насеља у ЈЛС (број објеката који су условни за озакоњење) као и препоруке за унапређење стања на институционалном, организационом и легислативном нивоу ЈЛС.

Као посебан сегмент Извештаја, неопходно је израдити ''Сажетак'' који ће представљати логичку целину која ће осликавати кључне резултате и препоруке за даље деловање.

Очекивани резултат: Израђен *Извештај о бројности и структури захтева / предмета о озакоњењу објеката ромске заједнице у свакој од 10 ЈЛС и сублимирани извештај са препорукама за унапређење процеса озакоњења;* прихваћен и одобрен од стране Наручиоца

Период за имплементацију: од 2. до 11. месеца реализације

1. ***Израда ''Акционог плана за унапређење процеса озакоњења за ромску заједницу и друге социјално угрожене категорије''***

На бази резултата Извештаја, неопходно је за сваку ЈЛС предложити и димензионисати предлог интервенцијa којима би се унапредило стање у процесу озакоњења у ромским подстандардним насељима. Наведени предлог треба да буде израђен у форми акционог плана са периодом имплементације од 5 година.

Акциони план треба да обухвати следеће категорије интервенција:

* Мере усмерене ка ЈЛС
* Мере усмерене ка ромској заједници

Мере је неопходно описати и димензионисати на нивоу неопходних ресурса за њихову имплементацију (оптималан сценарио) као и осмислити систем индикатора на основу којих би се могао пратити степен промене на терену.

Оквирни (не и искључиви) тематски оквир за осмишљавање мера обухватао би следеће категорије:

|  |  |  |
| --- | --- | --- |
| **Сегмент процеса озакоњења**[[1]](#footnote-1) | **Предлог интервенције** | |
| **Локалне самоуправе** | **Ромска заједница** |
| **Утврђивање претходних услова**  *(издвојене су радње које су условне за разматрање претходних услова*) | * Покретање поступка озакоњења по службеној дужности (омасовљавање процеса сходно малом броју поднетих захтева) * Израда пројеката парцелације и препарцелације (одвајање јавног и осталог земљишта) и спровођење кроз катастар непокретности | * Иницирање (заговарање) покретања поступка за озакоњење по службеној дужности * Подношење индивидуалних захтева за одређивање земљишта за редовну употребу / спровођење кроз катастар непокретности |
| **Утврђивање врсте права на непокретности** | * Фацилитација ромске заједнице – мапирање правно имовинских проблема (груписање проблема) * Заступање локалних самоуправа код државних титулара у правно-имовинским споровима * Лицитација / непосредна погодба земљишта за редовну употребу * Израда модела уговора са власницима/корисницима на земљишту за редовну употребу * Обуке за запослене у одељењу за имовинско-правне послове (приказ добрих пракси – међусобни трансфер знања и искустава између ЈЛС) | * Откуп земљишта / земљишта за редовну употребу од јавних титулара * Медијација за решавање имовинских питања (формирање мобилног правног тима, креирање СОС линије за правна питања на ромском и српском језику) * Исходовање основне и пратеће документације / координација са надлежним органима * Континуирано промовисање важности процеса озакоњења (израда брошура на ромском и српском језику) |
| **Извештај о затеченом стању објекта** | * Израда Извештаја за угрожене грађане (неопходна израда социјалне карте) од стране локалних јавних предузећа или ангажованих привредних субјеката кроз мере социјалне стамбене подршке | * Стручни менторинг и медијација између обрађивача пројектно-техничке документације / наручиоца послова / заједнице (креирање ''једног шалтера'' за озакоњење у ромским заједницама – ван седишта ЈЛС) |
| **Таксе** | * Израда социјалне карте за мере стамбене подршке (за све грађане – прва фаза израда за ромска подстандардна насеља) * Креирање модела за субвенционисање такси за озакоњење / пореза на имовину за угрожене друштвене групе | * Посредовање у комуникацији са надлежним органима (Центар за социјални рад, пореска управа и сл.) |

Предлог индикатора (оријентациони – не и искључиви) за тему озакоњења објеката у ромским подстандардним насељима могао би да буде следећи:

* Број поднетих захтева за озакоњење у евиденцији локалне управе
* Број захтева за озакоњење покренутих по службеној дужности
* Број нових / допуњених захтева за озакоњење са решеним имовинско-правним статусом
* Број нових / допуњених захтева са решеном имовином и извештаjем о постојећем објекту
* Број решених захтева уписаних у катастар непокретности (озакоњених објеката)
* Број донетих одбијених решења за озакоњење

Очекивани резултат: Израђен *''Акциони план за унапређење процеса озакоњења за ромску заједницу и друге социјално угрожене категорије''*; прихваћен и одобрен од стране Наручиоца

Период за имплементацију: од 9. до 12. месеца

1. **Успостављање и иницијална подршка у функционисању саветовалишта за озакоњење објеката у ромским подстандардним насељима**

Како би се приближио процес озакоњења ромској заједници на нивоу појединачних захтева, у свакој ЈЛС у сарадњи са надлежним органима, успоставиће се систем саветовања за потребе озакоњења који ће покривати сет питања везаних за решавање имовинско-правних проблема, као и асистенцију приликом попуњавања и подношења различитих аката у поступку озакоњења лица из ромске заједнице надлежним органима.

Сходно специфичном локалном контексту по питању озакоњења, препорука Уговарачу је да ангажује правног саветника/саветнике са подручја ЈЛС које су у фокусу интервенције. Уколико је оправдано и уз сагласност Наручиоца услуге, могуће је и покривање више ЈЛС са једним правним сарадником с тим да свака ЈЛС има минимално 30 дана правног саветовања за потребе озакоњења у току трајања подршке.

Активности у домену којих ће се пружати асистенција појединачним захтевима из ромске заједнице за потребе поступка озакоњења су следеће (листа није искључива):

* Тумачење правних списа од значаја за озакоњење
* Асистенција при попуњавању захтева за надлежне органе
* Саветовање у смислу процедуралних корака за потребе озакоњења
* Упућивање на одговарајуће надлежне органе у светлу проблема који се решавају
* Саветовање за потребе решавања имовинско-правних питања

Наведене активности не подразумевају:

* Правно заступање пред надлежним органима
* Појављивање у индивидуалним парницама
* Израду купопродајних уговора или других аката којима се врши пренос власништва над непокретностима
* Заступање трећих страна у процесима озакоњења
* Сличне правне радње

**3. Опште одредбе**

Понуђач мора да гарантује професионалност, квалитет, поштовање рокова, као и разумевање законских, подзаконских и других аката из области урбанизма, грађевине и посебно области озакоњења те способност правовременог реаговања на терену уколико буде неопходно у складу са динамиком реализације пројектних активности.

Израђени материјали од стране Уговарача се достављају у Microsoft office пакету програма.

Понуђач задржава право признања ауторства док сва имовинско ауторска права прелазе на наручиоца.

Наручилац има право да у писменој форми стави примедбе на квалитет извршених услуга. Корекција услуга је неопходна у року који ће бити договорен са Наручиоцем а у складу са динамиком реализације пројектних активности.

**III УСЛОВИ ЗА УЧЕШЋЕ У ПОСТУПКУ НАБАВКЕ И УПУТСТВO ЗА ЊИХОВО ДОКАЗИВАЊЕ**

***УСЛОВИ ЗА УЧЕШЋЕ У ПОСТУПКУ НАБАВКЕ***

Право на учешће у поступку предметне набавке има понуђач који испуњава следеће **услове** за учешће у поступку набавке, и то:

1. да је **регистрован** код надлежног органа, односно уписан у одговарајући регистар;
2. да је **измирио доспеле порезе, доприносе и друге јавне дажбине** у складу са прописима Републике Србије
3. да има неопходно **претходно искуство** у последње 3 године (закључно са јулом 2019. године):

* Реализована минимум 3 пројекта из области правног заступања или заштите права угрожених социјалних група (посебно правно заступање или заштита права Рома)
* Минимум 3 референце у области правне сарадње / заступања јединица локалне самоуправе
* Реализоване минимум 3 обуке у областима везаним за право и правно заступање
* Израђене минимум 3 стручне студије из области правног заступања угрожених појединаца и / или група

1. да има неопходан **финансијски капацитет** у последње 3 године (2016, 2017, 2018):

* минимални годишњи обрт у износу од 100.000 ЕУР

1. да има неопходан **кадровски** капацитет:

- Најмање 1 радно ангажовано лице (ВСС) са више од 10 година релевантног искуства

- Најмање 5 радно ангажованих лица (ВСС) са више од 3 године релевантног искуства

***УПУТСТВО КАКО СЕ ДОКАЗУЈЕ ИСПУЊЕНОСТ УСЛОВА***

* **Испуњеност** **услова** за учешће у поступку предметне набавке понуђач доказује достављањем **Изјаве** (Образац изјаве понуђача, дат је у поглављу VII), којом под пуном материјалном и кривичном одговорношћу потврђује да испуњава услове за учешће у поступку набавке, дефинисане овом конкурсном документацијом. Изјава о испуњености услова мора да буде потписана од стране овлашћеног лица понуђача и оверена печатом. Уколико Изјаву потписује лице које није уписано у регистар као лице овлашћено за заступање, потребно је уз понуду доставити овлашћење за потписивање.
* **Испуњеност услова** за учешћеу поступку предметне набавкепод **ставком 3** понуђачдоказује **фотокопијама уговора за претходно искуство које наводи или другим документима којима се недвосмислено доказује испуњеност услова**;
* **Испуњеност услова** за учешћеу поступку предметне набавкепод **ставком 4** понуђачдоказује **фотокопијама завршних рачуна поднетих надлежном органу појединачно за сваку годину за коју се тражи финансијски капацитет**;
* **Испуњеност услова** за учешће у поступку предметне набавке под **ставком 5** понуђач доказује **М обрасцима или уговорима о ангажовању, копијама диплома, или другим одговарајућим доказима** којима се потврђује тражено искуство.

Наручилац може пре доношења одлуке о додели уговора да тражи од понуђача, чија је понуда оцењена као најповољнија, да достави на увид оригинал или оверену копију свих или појединих доказа о испуњености услова за учешће у поступку набавке.

Ако понуђач у остављеном примереном року, који не може бити краћи од 15 дана, не достави на увид оригинал или оверену копију тражених доказа, наручилац ће његову понуду одбити као неприхватљиву.

Наручилац неће одбити понуду као неприхватљиву, уколико не садржи доказ одређен конкурсном документацијом, ако понуђач наведе у понуди интернет страницу на којој су подаци који су тражени у оквиру услова јавно доступни.

Понуђач је дужан да без одлагања писмено обавести наручиоца о било којој промени у вези са испуњеношћу услова из поступка набавке, која наступи до доношења одлуке, односно закључења уговора, односно током важења уговора о набавци и да је документује на прописани начин.

**IV УПУТСТВО ПОНУЂАЧИМА КАКО ДА САЧИНЕ ПОНУДУ**

1. **ПОДАЦИ О ЈЕЗИКУ НА КОЈЕМ ПОНУДА МОРА ДА БУДЕ САСТАВЉЕНА**

Понуђач подноси понуду на српском језику.

**2. НАЧИН НА КОЈИ ПОНУДА МОРА ДА БУДЕ САЧИЊЕНА**

Понуђач понуду подноси непосредно или путем поште у затвореној коверти или кутији, затворену на начин да се приликом отварања понуда може са сигурношћу утврдити да се први пут отвара.

На полеђини коверте или на кутији навести назив и адресу понуђача.

Понуду доставити на адресу: Стална конференција градова и општина - Савез градова и општина Србије, Македонска 22/VIII, 11000 Београд, препорученом пошиљком или лично, са назнаком:

**,,Понуда за набавку** **услуге подршке јединицама локалне самоуправе у области озакоњења објеката у ромским подстандардним насељима, број \_\_\_”** и **„Не отварати пре састанка за отварање понуда“.**

Понуда се сматра благовременом уколико је примљена лично од стране наручиоца или уколико је предата за слање путем поште до **30.09.2019. године до 15:00 часова** што се потврђује печатом надлежне поште са исказаним временом предаје.

Наручилац ће, по пријему одређене понуде, на коверти, односно кутији у којој се понуда налази, обележити време пријема и евидентирати број и датум понуде према редоследу приспећа. Уколико је понуда достављена непосредно наручилац ће понуђачу предати потврду пријема понуде. У потврди о пријему наручилац ће навести датум и сат пријема понуде.

Понуда коју наручилац није примио у року одређеном за подношење понуда, односно која је примљена по истеку дана и сата до којег се могу понуде подносити, сматраће се неблаговременом и биће враћена понуђачу по окончању поступка отварања понуда неотворену, са назнаком да је поднета неблаговремено.

**Понуда мора да садржи:**

* **попуњен, од стране понуђача потписан и печатом оверен образац понуде;**
* **попуњену, од стране понуђача потписану и печатом оверену изјаву која је садржана у обрасцу који је саставни део конкурсне документације.**

Понуда мора бити сачињена тако да је из ње могуће утврдити њену стварну садржину и да је могуће упоредити је са другим понудама. У супротном, понуда ће бити одбијена због битних недостатака понуде.

Наручилац задржава право да пре доношења одлуке о додели уговора тражи од понуђача, чија је понуда оцењена као најповољнија, да достави на увид оригинал или оверену копију свих или појединих доказа о испуњавању додатних услова који су предвиђени овом конкурсном документацијом.

**3. НАЧИН И УСЛОВИ ПЛАЋАЊА, ИЗВЕШТАВАЊА КАО И ДРУГЕ ОКОЛНОСТИ ОД КОЈИХ ЗАВИСИ ПРИХВАТЉИВОСТ ПОНУДЕ**

**3.1.** Захтеви у погледу начина, рока и услова плаћања и извештавања

Исплата Понуђачу одвијаће се следећом динамиком:

* 30% уговорених средстава биће исплаћено у року од 15 дана од дана достављања почетног извештаја (Inception report) – рок за подношење извештаја је 2 месеца од потписивања уговора
* 40% уговорених средстава биће исплаћено након одобрења периодичног извештаја (Interim report) – рок за подношење извештаја је 8 месеци од потписивања уговора
* 30% уговорених средстава биће исплаћено након одобрења финалног извештаја (final report) о реализованим активностима (у року не дужем од 45 дана од службеног пријема исправно испостављеног рачуна)

Рок плаћања не може бити краћи од 15 дана од дана службеног пријема исправно испостављеног рачуна.

Рачун испоставља понуђач на основу документа који потврђује да је извршена услуга у складу са Уговором.

Обрасци за извештавање биће благовремено достављени од стране Наручиоца.

**3.2.** Захтеви у погледу квалитета извршења услуге

Квалитет појединачно извршених услуга ће потврдити менаџерка Програма и координатор компоненте 3 Програма потврдом о добро обављеном послу.

**3.3.** Захтев у погледу рока извршења услуге

**Рок за извршење услуге износи 12 месеци од дана потписивања Уговора. Динамика извршења услуга наведена је у табели испод:**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | **Предлог динамичког плана за реализацију Активности** | **Период реализације** | | | | | | | | | | | |
| **Р.бр** | **Назив активности** | **1** | **2** | **3** | **4** | **5** | **6** | **7** | **8** | **9** | **10** | **11** | **12** |
| 1 | Реализација дводневне обуке за сараднике запослене у ЈЛС у области озакоњења који се баве решавањем имовинско-правних проблема |  |  |  |  |  |  |  |  |  |  |  |  |
| 2 | Организација трибина у ромским подстандардним насељима на тему озакоњења |  |  |  |  |  |  |  |  |  |  |  |  |
| 3 | Анализа архива захтева за озакоњење и издвајање захтева / предмета ромске заједнице |  |  |  |  |  |  |  |  |  |  |  |  |
| 4 | Израда ''*Извештаја о стању у сектору озакоњења објеката ромске заједнице у 10 ЈЛС са препорукама за унапређење процеса* '' |  |  |  |  |  |  |  |  |  |  |  |  |
| 5 | Израда *''Акционог плана за унапређење процеса озакоњења за ромску заједницу и друге социјално угрожене категорије''* |  |  |  |  |  |  |  |  |  |  |  |  |
| 6 | Успостављање и иницијална подршка у функционисању саветовалишта за озакоњење објеката у ромским подстандардним насељима |  |  |  |  |  |  |  |  |  |  |  |  |

Одступање / модификација планиране динамике је могуће уз претходно писано одобрење Наручиоца услуга.

**3.4.** Захтев у погледу рока важења понуде

Рок важења понуде не може бити краћи од 60 дана од дана отварања понуда.

**4. ВАЛУТА И НАЧИН НА КОЈИ МОРА ДА БУДЕ НАВЕДЕНА И ИЗРАЖЕНА ЦЕНА У ПОНУДИ**

Oбзиром да ће **се за оцену понуде узимати у обзир цена без пореза на додату вредност, цена** мора бити исказана у динарима, без пореза на додату вредност, са урачунатим свим трошковима које понуђач има у реализацији предметне набавке.

**Цена** је фиксна и не може се мењати током периода трајања уговора.

**5. ЗАШТИТА ПОВЕРЉИВОСТИ ПОДАТАКА КОЈЕ НАРУЧИЛАЦ СТАВЉА ПОНУЂАЧИМА НА РАСПОЛАГАЊЕ**

Предметна набавка не садржи поверљиве информације које наручилац ставља на располагање.

**6. ДОДАТНЕ ИНФОРМАЦИЈЕ ИЛИ ПОЈАШЊЕЊА У ВЕЗИ СА ПРИПРЕМАЊЕМ ПОНУДЕ**

Заинтересовано лице може тражити од наручиоца додатне информације или појашњења у вези са припремањем понуде, најкасније 7 (седам) дана пре истека рока за подношење понуде, искључиво у писаном облику на мејл: [igor.miscevic@skgo.org](mailto:igor.miscevic@skgo.org)

Наручилац ће у року од 2 (два) дана од дана пријема захтева за додатним информацијама или појашњењима конкурсне документације доставити одговор.

Тражење додатних информација или појашњења у вези са припремањем понуде телефоном није дозвољено.

**7. ВРСТА КРИТЕРИЈУМА НА ОСНОВУ КОЈИХ СЕ ДОДЕЉУЈЕ УГОВОР И МЕТОДОЛОГИЈА ЗА ДОДЕЛУ ПОНДЕРА**

У складу са процедурама за набавке Сталне конференције градова и општина критеријум за избор је **економски најповољнија понуда.** Критеријум сачињавају четири елемента, од којих сваки носи одређени број пондера, и њиховим сабирањем добија се укупан број пондера према коме се понуде рангирају:

**1**. **цена (40 пондера),**

**2. претходно искуство у последње три године (20 пондера),**

**3. кадровски капацитет (20 пондера),**

**4. методологија спровођења (20 пондера)**

Први елемент критеријума – **цена**:

Цена носи максимално 40 пондера и израчунава се на следећи начин: најнижа цена/понуђена цена x 40.

Други елемент критеријума – **претходно искуство понуђача:**

Број пондера који ће у оквиру овог елемента бити додељен понуђачу одређује се у складу са следећом табелом:

|  |  |  |
| --- | --- | --- |
| **Претходно искуство (2016-2018)** | **Број** | **Бр.пондера** |
| Број пројекта из области правног заступања или заштите права угрожених социјалних група (посебно Рома) | 3 | 1 |
| 4-5 | 3 |
| >5 | 5 |
| Број референци у области правне сарадње / заступања јединица локалне самоуправе | 3 | 1 |
| 4-5 | 3 |
| >5 | 5 |
| Број реализованих обука у областима везаним за право и правно заступање | 3 | 1 |
| 4-5 | 3 |
| >5 | 5 |
| Број израђених стручних студија из области правног заступања угрожених појединаца и / или група | 3 | 1 |
| 4-5 | 3 |
| >5 | 5 |

Трећи елемент критеријума – **кадровски капацитет понуђача:**

Број пондера који ће у оквиру овог елемента бити додељен понуђачу одређује се у складу са следећом табелом:

|  |  |  |
| --- | --- | --- |
| **Кадровски капацитет** | **Број** | **Бр.пондера** |
| Број радно ангажованих лица са више од 10 година релевантног искуства | 1 | 1 |
| 2-3 | 5 |
| >3 | 10 |
| Број радно ангажованих лица са више од 3 године релевантног искуства | 5 | 1 |
| 6-7 | 5 |
| >7 | 10 |

Четврти елемент критеријума – **методологија спровођења:**

Број пондера који ће у оквиру овог елемента бити додељен понуђачу одређује се у складу са следећом табелом и професионалном евалуацијом методолошког оквира за спровођење (изложеног на максимално 4 стране):

|  |  |
| --- | --- |
| **Методологија спровођења** | **Бр.пондера** |
| Не одговара постављеном задатку | 0 |
| Одговара постављеном задатку | 10 |
| Одговара постављеном задатку и успоставља програмске синергије са националним и регионалним иницијативама | 15 |
| Одговара постављеном задатку и успоставља иновативне приступе (додатне вредности) у унапређењу стања у области озакоњења ромских подстандардних насеља (ИТ решења, правни модели подршке, механизми партиципације и анимирања заједнице итд.), укључујући успостављање институционалне сарадње са релевантним институцијама у цивилном и јавном сектору, успостављање програмске синергије са националним и регионалним иницијативама и слично[[2]](#footnote-2) | 20 |

**8. РОК У КОЈЕМ ЋЕ УГОВОР БИТИ ЗАКЉУЧЕН**

Уговор о набавци ће бити закључен са изабраним понуђачем у року од 15 дана од дана протека рока за подношење понуда.

Ако понуђач ком је додељен уговор у року од 8 (осам) дана не врати потписан уговор о набавци наручиоцу, наручилац може да закључи уговор са првим следећим најповољнијим понуђачем.

**V ОБРАЗАЦ ПОНУДЕ**

Назив понуђача:

Адреса:

Телефон :

Телефакс :

Матични број:

ПИБ:

Текући рачун:

e-mail:

Директор или лице овлашћено за заступање:

На основу позива за достављање понуда број \_\_\_ за набавку услуга - П**одршке јединицама локалне самоуправе у области озакоњења објеката у ромским подстандардним насељима**- за потребе Сталне конференције градова и општина - Савеза градова и општина Србије и програма “Подршка Европске уније инклузији Рома – оснаживање локалних заједница за инклузију Рома“ који финансира Европска унија, достављамо:

П О Н У Д У

Бр. од ............. године

Први елемент критеријума – **цена**:

|  |  |
| --- | --- |
| **Подршка јединицама локалне самоуправе у области озакоњења објеката у ромским подстандардним насељима**  **(**Реализација дводневне обуке за сараднике запослене у ЈЛС у области озакоњења који се баве решавањем имовинско-правних проблема, Организација трибина у ромским подстандардним насељима на тему озакоњења,  Анализа архива захтева за озакоњење и издвајање захтева / предмета ромске заједнице, Израда ''*Извештаја о стању у сектору озакоњења објеката ромске заједнице у 10 ЈЛС са препорукама за унапређење процеса*'', Израда *''Акционог плана за унапређење процеса озакоњења за ромску заједницу и друге социјално угрожене категорије'',* Успостављање и иницијална подршка у функционисању саветовалишта за озакоњење објеката у ромским подстандардним насељима) | **Цена без обрачунатог ПДВ-а** |
|  | дин |

**У цену су урачунати сви трошкови за извршење предметне набавке.**

Други елемент критеријума – **претходно искуство:**

|  |  |
| --- | --- |
| **Претходно искуство (2016-2018)** | **Одговор** |
| Број пројекта из области правног заступања или заштите права угрожених социјалних група (посебно Рома) |  |
| Број референци у области правне сарадње / заступања јединица локалне самоуправе |  |
| Број реализованих обука у областима везаним за право и правно заступање |  |
| Број израђених стручних студија из области правног заступања угрожених појединаца и / или група |  |

Трећи елемент критеријума – **кадровски капацитет:**

|  |  |
| --- | --- |
| **Кадровски капацитет** | **Одговор** |
| Број радно ангажованих лица са више од 10 година релевантног искуства |  |
| Број радно ангажованих лица са више од 3 године релевантног искуства |  |

Четврти елемент критеријума: – **методологија спровођења:**

*Опис методологије треба да обухвати методологију спровођења активности са разрађеним планом рада и предлогом плана посета експерата за 10 ЈЛС, чиме се осигурава да се активности реализују у задатим роковима.*

*Проширити простор за опис методологије реализације услуге до максимално 4 странице текста*

**Начин и услови плаћања:**

* 30% уговорених средстава биће исплаћено у року од 15 дана од дана достављања почетног извештаја (Inception report) – рок за подношење извештаја је 2 месеца од потписивања уговора
* 40% уговорених средстава биће исплаћено након одобрења периодичног извештаја (Interim report) – рок за подношење извештаја је 8 месеци од потписивања уговора
* 30% уговорених средстава биће исплаћено након одобрења финалног извештаја (final report) о реализованим активностима (у року не дужем од 45 дана од службеног пријема исправно испостављеног рачуна)

Понуђач је одговоран за квалитет ангажованих консултаната.

Наручилац има право да у писменој форми стави примедбе на квалитет извршених услуга.

Корекција извршених услуга извршиће се у најкраћем реалном року и за наведену корекцију се не зарачунава накнада.

**Рок важење понуде: \_\_\_\_\_\_\_\_** дана од дана отварања понуда (минимум 60 дана).

**Место и датум М.П. Потпис понуђача**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

*НАПОМЕНА: Образац понуде понуђач мора да попуни, овери печатом и потпише, чиме потврђује да су тачни подаци који су у обрасцу понуде наведени.*

**VI МОДЕЛ УГОВОРА**

**УГОВОР О ПРУЖАЊУ УСЛУГА ПОДРШКЕ**

**ЈЕДИНИЦАМА ЛОКАЛНЕ САМОУПРАВЕ**

**У ОБЛАСТИ ОЗАКОЊЕЊА ОБЈЕКАТА**

**У РОМСКИМ ПОДСТАНДАРДНИМ НАСЕЉИМА**

Закључују:

Стална конференција градова и општина – Савез градова и општина Србије, Македонска 22/8, Београд

ПИБ 100043725

Матични број: 07044771

коју заступа: Ђорђе Станичић, генерални секретар

(у даљем тексту: Наручилац)

и

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_са седиштем у \_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бр.\_\_\_\_, ПИБ \_\_\_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_\_ које заступа директор \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(у даљем тексту: Давалац услуге).

**Предмет уговора**

**Члан 1.**

Предмет овог уговора је регулисање међусобних права и обавеза уговорних страна у вези са пружањем услуге **Подршка јединицама локалне самоуправе у области озакоњења објеката у ромским подстандардним насељима**.

**Члан 2.**

Услуга **Подршка јединицама локалне самоуправе у области озакоњења објеката у ромским подстандардним насељима** се састоји од следећих активности:

* Реализација дводневне обуке за сараднике запослене у ЈЛС у области озакоњења који се баве решавањем имовинско-правних проблема,
* Организација трибина у ромским подстандардним насељима на тему озакоњења,
* Анализа архива захтева за озакоњење и издвајање захтева / предмета ромске заједнице,
* Израда ''*Извештаја о стању у сектору озакоњења објеката ромске заједнице у 10 ЈЛС са препорукама за унапређење процеса*'',
* Израда *''Акционог плана за унапређење процеса озакоњења за ромску заједницу и друге социјално угрожене категорије'',*
* Успостављање и иницијална подршка у функционисању саветовалишта за озакоњење објеката у ромским подстандардним насељима)

**Обавезе**

**Члан 3.**

ДАВАЛАЦ УСЛУГЕ се обавезује да ће реализовати Услугу која је предмет овог Уговора у складу са Описом посла, која је саставни део ПОНУДЕ број \_\_\_\_\_ за набавку услуга подршке јединицама локалне самоуправе у области озакоњења објеката у ромским подстандардним насељима**.**

ДАВАЛАЦ УСЛУГЕ се обавезује да изврши услугу на терену, односно у следећим јединицама локалне самоуправе:

1. Лесковац
2. Пирот
3. Крагујевац
4. Вршац
5. Пожаревац
6. Сурдулица
7. Младеновац
8. Сомбор
9. Параћин
10. Лебане

Уколико нека ЈЛС од 10 ЈЛС из претходног става овог члана одустане од добијања техничке подршке, услуга ће се извршити у Алексинцу односно Владичином Хану.

**Члан 4.**

Студије, документи и други материјали који настају као производ пружања услуге достављају се на адреси: Стална конференција градова и општина – Савез градова и општина Србије, Македонска 22/8, Београд, неопосредно или слањем на електронску пошту: [igor.miscevic@skgo.org](mailto:igor.miscevic@skgo.org), [natalija.matunovic@skgo.org](mailto:natalija.matunovic@skgo.org)

Студије, документи и други материјали који настају као производ пружања услуге достављају се НАРУЧИОЦУ у Microsoft office програмском пакету.

**Члан 5.**

ДАВАЛАЦ УСЛУГЕ мора да гарантује професионалност, квалитет, правну компетентност, етичку коректност, поштовање задатих рокова и дискрецију.

ДАВАЛАЦ УСЛУГЕ услуге је одговоран за квалитет рада ангажованих консултаната.

**Члан 6.**

НАРУЧИЛАЦ се обавезује да на месечном нивоу контролише квалитет извршених услуга и упућује писмене захтеве за евентуалну корекцију услуга. Корекција услуге се врши у року који не може бити дужи од 7 дана и за њену исправку се не зарачунава накнада.

Наручилац је дужан да по пријему документације или током вршења надзора пружања услуге на терену, контролише тачност и оптималност пружене услуге.

**Цена и начин плаћања**

**Члан 7.**

Уговорне стране констатују да је цена извршења Услуге ............................... РСД без ПДВ-а

Наручилац се обавезује да писаним путем констатује да је услуга извршена и плати уговорену цену за извршену услугу у складу са динамиком њене реализације и достављеним извештајима.

**Члан 8.**

Уговорена цена ће бити плаћена на следећи начин:

* 30% уговорене цене биће исплаћено у року од 15 дана од дана достављања почетног извештаја (Inception report)
* 40% уговорених средстава биће исплаћено након одобрења периодичног извештаја (Interim report)
* 30% уговорених средстава биће исплаћено након одобрења финалног извештаја (Final report) о реализованим активностима

Уговорне стране констатују да НАРУЧИЛАЦ услуге из члана 1. овог Уговора набавља из средстава програма “Подршка Европске уније инклузији Рома – оснаживање локалних заједница за инклузију Рома“ односно из претприступне помоћи Европске уније и у том смислу је ослобођена плаћања ПДВ-а о чему ће ДАВАОЦУ УСЛУГЕ доставити одговарајуће потврде ПУ о ослобађању од ПДВ-а (ППО ПДВ).

**Члан 9.**

Уговорене износе, НАРУЧИЛАЦ ће плаћати на основу рачуна који испоставља ДАВАЛАЦ УСЛУГЕ, у року од \_\_\_\_\_\_\_\_\_\_ дана од дана службеног пријема исправно испостављеног рачуна, на рачун ДАВАОЦА УСЛУГА број \_\_\_\_\_\_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_\_\_\_\_\_\_\_\_\_\_банке.

**Рок и начин извршења услуге**

**Члан 10.**

Рок за извршење УСЛУГЕ подршке локалним самоуправама у области озакоњења објеката у ромским подстандардним насељима износи 12 месеци од датума закључења Уговора.

**Члан 11.**

ДАВАЛАЦ УСЛУГЕ ће доставити следеће извештаје Наручиоцу:

* Иницијални извештај (Inception report) у року од два месеца од закључења Уговора
* Периодични извештај (Interim report) у року од осам месеци од закључења Уговора
* Финални извештај (Final report) о реализованим активностима у року од 15 дана од дана завршетка извршења услуге из Члана 2. Уговора

**Члан 12.**

НАРУЧИЛАЦ задржава сва ауторска права на израђеним материјалима који настају као продукт реализације услуге на терену.

ДАВАЛАЦ УСЛУГЕ нема право да самостално дистрибуира материјале који настају као производ пружања услуге трећим лицима.

**Завршне одредбе**

**Члан 13.**

УГОВОР се закључује на период од 12 месеци, односно до завршетка свих уговорених активности уколико дође до продужења рока за извршење неке од активности уз писану сагласност Наручиоца (а најкасније до 5. децембра 2020.године).

Саставни део овог УГОВОРА је Понуда број:\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_2019. године, као и Опис посла НАРУЧИОЦА из конкурсне документације.

УГОВОР ступа на снагу даном потписивања од стране НАРУЧИОЦА и ДАВАОЦА УСЛУГЕ односно од датума другог потписа.

Измене и допуне овог УГОВОРА врше се у писменој форми.

**Члан 14.**

За све што овим Уговором није предвиђено примењиваће се одредбе Закона о облигационим односима.

Уговорне стране су сагласне да све евентуалне спорове првенствено решавају договором. У случају да исти не могу решити договором стварно је надлежан суд у Београду.

**Члан 15.**

Овај Уговор је сачињен у 4 (четири) истоветна примерка од којих 2 (два) примерка задржава НАРУЧИЛАЦ, а 2 (два) примерка ДАВАЛАЦ УСЛУГЕ.

**ЗА ДАВАОЦА УСЛУГА** **ЗА НАРУЧИОЦА**

\_\_\_\_\_\_\_\_\_\_\_\_\_\_\_\_\_\_\_\_\_\_\_ (М.П) \_\_\_\_\_\_\_\_\_\_\_\_\_\_\_\_\_\_\_\_\_\_\_

**VII ОБРАЗАЦ ИЗЈАВЕ О ИСПУЊЕНОСТИ ОБАВЕЗНИХ УСЛОВА ЗА УЧЕШЋЕ У ПОСТУПКУ НАБАВКЕ**

**ИЗЈАВА ПОНУЂАЧА**

**О ИСПУЊАВАЊУ ОБАВЕЗНИХ УСЛОВА ЗА УЧЕШЋЕ У ПОСТУПКУ НАБАВКЕ**

Ја <ИМЕ И ПРЕЗИМЕ> доле потписани, као заступник понуђача <ПУН НАЗИВ ИЗ РЕГИСТРАЦИЈЕ>, под пуном материјалном и кривичном одговорношћу као Понуђач у поступку набавкеуслугe подршке јединицама локалне самоуправе у области озакоњења објеката у ромским подстандардним насељима, број \_\_\_\_, испуњавам све услове дефинисане конкурсном документацијом за предметну набавку, и у том смислу дајем следећу:

**И З Ј А В У**

1. да је **регистрован** код надлежног органа, односно уписан у одговарајући регистар;
2. да је **измирио доспеле порезе, доприносе и друге јавне дажбине** у складу са прописима Републике Србије
3. да има неопходно **претходно искуство** у последње 3 године (закључно са јулом 2019. године):

* Реализована минимум 3 пројекта из области правног заступања или заштите права угрожених социјалних група (посебно Рома)
* Минимум 3 референце у области правне сарадње / заступања јединица локалне самоуправе
* Реализоване минимум 3 обуке у областима везаним за право и правно заступање
* Израђене минимум 3 стручне студије из области правног заступања угрожених појединаца и / или група

1. да има неопходан **финансијски капацитет** у последње 3 године:

* минимални годишњи обрт у износу од 100.000 ЕУР

1. да има неопходан **кадровски** капацитет:

- Најмање 1 радно ангажовано лице (ВСС) са више од 10 година релевантног искуства

- Најмање 5 радно ангажованих лица (ВСС) са више од 3 године релевантног искуства

Датум:\_\_\_\_\_\_\_\_\_\_\_\_\_ М.П. \_\_\_\_\_\_\_\_\_\_\_\_\_\_\_\_\_\_\_\_\_

1. ## Закон о озакоњењу објеката, Службени гласник РС број 96/2015 и 83/2018.

   [↑](#footnote-ref-1)
2. За добијање максималног број пондера у оквиру критеријума методологије спровођења, потребно је да минимум 2 аспекта од горенаведених буду елаборирана кроз методолошки приступ. [↑](#footnote-ref-2)